CELEX: 32014R0725
Language: et
Date: 2014-06-30 00:00:00
Title: Komisjoni rakendusmäärus (EL) nr 725/2014, 30. juuni 2014 , millega muudetakse nõukogu määrust (EÜ) nr 499/96 seoses liidu uute tariifikvootidega teatavatele Islandilt pärit kaladele ja kalandustoodetele

1.7.2014   
            
            
               ET
            
            
               Euroopa Liidu Teataja
            
            
               L 192/40
            
         KOMISJONI RAKENDUSMÄÄRUS (EL) nr 725/2014,
   30. juuni 2014,
   millega muudetakse nõukogu määrust (EÜ) nr 499/96 seoses liidu uute tariifikvootidega teatavatele Islandilt pärit kaladele ja kalandustoodetele
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 19. märtsi 1996. aasta määrust (EÜ) nr 499/96, millega avatakse teatavate Islandilt pärit kalandustoodete ja elushobuste ühenduse tariifikvoodid ja sätestatakse nende haldamine, (1) eriti selle artikli 5 lõike 1 punkti b,
   ning arvestades järgmist:
   
               (1)
            
            
               Nõukogu otsusega 2014/343/EL (2) kiideti heaks Euroopa Majandusühenduse ja Islandi vahelise lepingu lisaprotokolli (mis tuleneb Horvaatia Vabariigi ühinemisest Euroopa Liiduga) allakirjutamine ja ajutine kohaldamine.
            
         
               (2)
            
            
               Lisaprotokolliga nähakse ette Islandilt pärit külmutatud norra salehomaaride ja värske või jahutatud meriahvenafileede kaks uut tariifikvooti Euroopa Liidus vabasse ringlusse lubamiseks.
            
         
               (3)
            
            
               Uute tariifikvootide rakendamiseks on vaja muuta määrust (EÜ) nr 499/96.
            
         
               (4)
            
            
               Uusi tariifikvoote tuleks kohaldada 12 kuu jooksul. Otsuse 2014/343/EL kohaselt kohaldatakse kõnealuseid tariifikvoote alates lisaprotokolli ajutise kohaldamise kuupäevast. Seepärast tuleks käesolevat määrust kohaldada alates samast kuupäevast.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 499/96 lisasse lisatakse järgmised read:
   
      
                  „09.0813
               
               
                  0304 49 50
               
               
                   
               
               
                  Meriahvena (Sebastes spp.) fileed, värsked või jahutatud
               
               
                  Alates 1.8.2014 kuni 31.7.2015
               
               
                  100
               
               
                  0
               
            
                  09.0814
               
               
                  0306 15 90
               
               
                   
               
               
                  Norra salehomaarid (Nephrops norvegicus), külmutatud
               
               
                  Alates 1.8.2014 kuni 31.7.2015
               
               
                  60
               
               
                  0”
               
            
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Määrust kohaldatakse alates 1. augustist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. juuni 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 75, 23.3.1996, lk 8.
   
      (2)  ELT L 170, 11.6.2014, lk 3.